NOVIGRADSKA NOĆ MUZEJA

 Noć muzeja je jedina noć u godini kada muzeji u cijeloj Hrvatskoj rade od 18 do 01 h, a ulaz je slobodan. Ove se godine, treći put zaredom, manifestacija Noć muzeja održala 27. 1. i u Novigradu.

 U novigradskom Muzeju Lapidarium tijekom Noći muzeja trajala je izložba „Priča u kamenu“ posvećena Lapidariumu koji je na taj način obilježio pet godina svog djelovanja. Posjetitelji svih dobnih skupina izrađivali su likove s kamenih spomenika u različitim likovnim tehnikama, slagali slagalice sa slikama Lapidariuma gledali projekcije, naučili nešto novo o Muzeju…

 U 18 h počelo je natjecanje Potraga za blagom. Blago se tražilo oko sat vremena u starogradskoj jezgri nakon čega je slijedilo proglašenje pobjednika. U nagradnoj igri ''Znam da znaš'' sudionici su odgovarali na pitanja o muzeju i njegovom stalnom postavu. Koncertom novigradskih glazbenika „Lapidarium Music Box“ završila je novigradska Noć muzeja 2012.

 Ovogodišnja Noć muzeja zadovoljila je sva očekivanja i s nestrpljenjem iščekujemo sljedeću.

 Anna Beg, 8.b